Άννα Παϊταζή

Η Άννα Παϊταζή (1923 - 2 Ιουλίου 2009, αρχικό επώνυμο Παϊταζόγλου) του Αντωνίου και της Ευτυχίας ήταν Ελληνίδα ηθοποιός. Χαρακτηριστικότερος ίσως ήταν ο ρόλος της ως Ουρανία στην τηλεοπτική σειρά του Γιάννη Δαλιανίδη, Λούνα Παρκ, από το 1974 ως το 1981.

Καριέρα 
Γεννήθηκε στην Κωνσταντινούπολη και η οκταμελής οικογένειά της ήρθε στην Ελλάδα όταν η ίδια ήταν πολύ μικρή. Σπούδασε στη Φιλοσοφική Σχολή των Αθηνών και αποφοίτησε το 1946. Μια χρονιά νωρίτερα, το 1945 είχε αποφοιτήσει και από τη σχολή του Εθνικού Θεάτρου. Το 1948 μετέβη στη Γαλλία, για να σπουδάσει στο διάσημο Κονσερβατουάρ του Παρισιού. Έκανε την πρώτη της εμφάνιση στο θέατρο το 1950 στο έργο του Ουίλλιαμ Σαίξπηρ Όπως σας αρέσει (γνωστό και ως Όπως αγαπάτε), σε σκηνοθεσία Αλέξη Σολομού. Συμμετείχε σε 100 περίπου θεατρικές παραστάσεις. Στον κινηματογράφο πρωτοεμφανίστηκε το 1950 και μία από τις πρώτες της ταινίες ήταν Η λύκαινα, το 1951. Εμφανίστηκε επίσης στις ταινίες Ένας ιππότης για τη Βασούλα (1968), Ο τσακιτζής (1960), Έξω οι κλέφτες (1961), Για ποιον χτυπά η κουδούνα (1968), Ο γίγας της Κυψέλης (1968), Ο δασκαλάκος ήταν λεβεντιά (1970), Ο διαιτητής (1963), Ο θείος της Βιολέτας (1957), Ο τετραπέρατος (1966), Ρ20 (2004) και σε άλλες. Από το γάμο της με το δικηγόρο Ηλία Ανδρίτσο (πέθανε το 2006) απέκτησε δύο παιδιά, τον Φοίβο και την Ευτυχία.

Το 1972 ενσάρκωσε το ρόλο της Μαντάμ Σουσούς στην πρώτη τηλεοπτική σειρά που βασίστηκε στο σενάριο του Δημήτρη Ψαθά και το 1976 στη σειρά Η Θέμις έχει νεύρα. Την ίδια περίπου περίοδο επιλέχθηκε από τον Δαλιανίδη για το ρόλο της Ουρανίας, συζύγου του κυρ-Γιώργη στην μακρόβια τηλεοπτική σειρά Λούνα Παρκ. Το 1981, όταν γυρίστηκε η σειρά Τα ανάποδα, που ήταν και η συνέχεια του Λούνα Παρκ, η Παϊταζή έπαιξε ξανά το ρόλο της Ουρανίας, ωστόσο η νέα διοίκηση της ΕΡΤ αποφάσισε εκείνη την εποχή να μην προβάλει το σίριαλ. Από τις τελευταίες της τηλεοπτικές εμφανίσεις ήταν στις σειρές Οι δύο ορφανές (1991), Το σόι μας (1992), Επτά θανάσιμες πεθερές και σε ρόλο γκεστ σταρ στο ριμέικ της σειράς Εκείνες κι εγώ με τον Γιάννη Μπέζο.

Πέθανε στις 2 Ιουλίου του 2009, σε ηλικία 86 ετών.

Φιλμογραφία 
 Θύελλα στο φάρο - Το σφάλμα μιας μητέρας (1950)
 Η λύκαινα (1951)
 Έχει θειο το κορίτσι - Ο θείος της Βιολέττας (1957) ..... Κατερίνα Σακούλα
 Γαμήλιες περιπέτειες (1959) .... Δήμητρα Μπισμπίκη 
 Τσακιτζής, ο προστάτης των φτωχών (1960) ...... Αϊσά
 Έξω οι κλέφτες (1961) ..... Περσεφόνη Αδάμαντα
 Κορόιδο γαμπρέ (1962) .... Νίνα
 Η μεγάλη θυσία (1962) ..... Άννα Μαράκη
 Ποτέ δεν σε ξέχασα (1962) ...... Νάντια
 7 μέρες ψέματα (1963) ..... Τζούλια
 Ένας ντελικανής (1963) ..... Παρασκευούλα
 Ο διαιτητής (1963)
 Ιστορία μιας ζωής (1965) ..... Αμαλία Παπαδοπούλου
 Όταν σημάνουν οι καμπάνες (1965)
 Κλαίω και σ’ αναζητώ (1965)
 Ο τετραπέρατος (1966) ..... Margaret
 Η αρτίστα (1966) ..... μάνα της Γιάννας
 Για ποιον χτυπά η κουδούνα (1968) .... Κάτια
 Ένας ιππότης για τη Βασούλα (1968) .... Γεωργία Παπαδοπούλου - Λιόντου
 Ο Μικές παντρεύεται (1968) .... Συναξαρίδου 
 Οι άντρες δε λυγίζουν ποτέ (1968) ..... 
 Πληγωμένα νιάτα (1969) ...... 
 Ο γίγας της Κυψέλης (1969) ...... η μάνα της Κλάρας
 Ο γόης (1969) ..... Χριστίνα Μπελίρη 
 Αυτοί που μίλησαν με το θάνατο (1970) ...... Καίτη Αναστασοπούλου 
 Η ζούγκλα των πόλεων (1970) ...... Χριστίνα Σινιάσκου 
 Ο δασκαλάκος ήταν λεβεντιά (1970) ...... Τζένη Χάνου 
 Ο αστερισμός της Παρθένου (1973) ..... Μάρθα Μπαμπαρδούλη 
 Γυναίκες στα όπλα (1979) ...... διοικητής στρατοπέδου 
 Θα σε κλέψω μ’ ακούς; (1982) ..... κυρία Καριάδη 
 P20 - R20 (2004)
Το τριγωνο της Ροδου - επεισοδιο Ηρακλη Πουαρο της Αγκαθα Κριστι, γυρισμενο στη Ροδο, υποδυεται την ελληνιδα γρια που πουλαει στο σπιτι της δηλητηριο οχιας.

Θεατρικές παραστάσεις στις οποίες συμμετείχε η Άννα Παϊταζή

Πηγές 
Αναλυτική φιλμογραφία της ηθοποιού στη RetroDB.
Έλληνες - Ελληνίδες ηθοποιοί

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί θεάτρου